stanford-oval/wikipedia huggingface dataset:
כוח ההרתעה הערבי
הערות שוליים

↑  עיראק הייתה מעוניינת שלא להותיר את סוריה כמדינה הערבית המשפיעה בלבנון, להראות כי גם היא משרתת את האינטרסים הלאומיים הכלל-ערביים, ולהבליט את עצמה ככוח צבאי באזור.
↑  ראו בתיעוד זה של התרחשויות המלחמה, שימו לב בייחוד להתרחשויות בסוף חודש יולי.
↑  ראו פה
כוח החולות

| כוח החולות |
| --- | --- |

מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: זוחלים
סדרה:: קשקשאים
תת־סדרה:: דמויי קמטן
משפחה:: כוחיים
סוג:: כוח
מין:: כוח החולות
שם מדעי
 Varanus gouldii ‏גריי, 1838
תחום תפוצה


כוח החולות (שם מדעי: Varanus gouldii) הוא מין של לטאת כוח גדולה החיה במערב אוסטרליה המותאמת לסביבת חולות ומדבריות.
מאפיינים

כוח זה קצר יותר מהכוח אוסטרלי ומכוח התחרה. אורכו 140 ס"מ בלבד והוא בעל זנב שרירי גדול ביותר ובעל טפרים גדולים המסייעים לו לטפס על עצים וכן להרוג את טרפו. צבעו כתום בהיר, ראשו אפור וזנבו מפוספס.
הם לעיתים מצויים בערבות או ביערות פתוחים אך מצויים גם בחולות ובמדבריות של מרכז היבשת החמה. הכוח מחפש למאכל יצורים קטנים כמו חרקים, זוחלים שונים כולל נחשים ארסיים (הנפוצים מאוד באוסטרליה) ולטאות, עכברים ועופות קטנים וכן גם נבלות.
את ביציהם לטאות הכוח מטילים בקיני טרמיטים ואחר כך הם עוזבים את הביצים.
הערות שוליים

↑  כוח החולות באתר הרשימה האדומה של IUCN
כוח הז'נדרמריה האירופי

| --- | --- |
סמל כוח הז'נדרמריה האירופי
סמל כוח הז'נדרמריה האירופי
 Lex Paciferat 
 פרטים
 מדינה:  האיחוד האירופי האיחוד האירופי
 בסיס האם:  ויצ'נצה, איטליה
 אירועים ותאריכים
 תקופת הפעילות:  2006–הווה (כ־18 שנים)
 מקים היחידה:  צרפת 
 נתוני היחידה
 כוח אדם:  900 זמינים, עוד 2,300 במילואים
 
כוח הז'נדרמריה האירופי הוא כוח ז'נדרמריה מיוחד המורכב מז'נדרמים משבע מדינות שונות חברות האיחוד האירופי. הכוח מבוסס בוויצ'נצה שבאיטליה, והוא משתתף במשימות שמירת שלום ברחבי העולם.
היסטוריה

הרעיון להקמת כוח ז'נדרמריה אירופי משותף הועלה לראשונה בידי שרת ההגנה הצרפתית מישל אליו-מארי בספטמבר 2003. באוקטובר של אותה שנה הציגה אליו-מארי את הרעיון בפעם השנייה יחד עם שר ההגנה האיטלקי אנטוניו מרטינו בישיבת שרי ההגנה של האיחוד האירופי. ב-17 בספטמבר 2004 נחתם הסכם ראשוני להקמת הכוח בעיר נורדווייק שבהולנד. על ההסכם חתמו צרפת, איטליה, הולנד, פולין ופורטוגל. ב-23 בינואר 2006, נחנך רשמית מטה כוח הז'נדרמריה האירופי בעיר ויצ'נצה שבאיטליה.
ב-20 ביולי 2006 הוכרז הכוח כמבצעי. בין ה-19 ל-28 באפריל באותה שנה נערך התרגיל הראשון של הכוח. לאחר הצטרפותה של רומניה לאיחוד האירופי, הז'נדרמריה הרומנית ביקשה מעמד של משקיף קבוע בכוח הז'נדרמריה האירופי, כצעד ראשון לקראת חברות מלאה של ז'נדרמים רומנים בכוח. ב-3 במרץ 2009 הפכה הז'נדרמריה הרומנית לחברה מלאה בכוח הז'נדרמריה האירופי. בהמשך הצטרפה גם ספרד לכוח.
בדצמבר 2009 נשלחו 276 ז'נדרמים מהכוח לאפגניסטן במטרה לאמן את המשטרה הלאומית האפגנית. בתחילת 2010 נשלחו ז'נדרמים מהכוח לסייע לקורבנות רעידת האדמה בהאיטי.
מערך

בבסיס הכוח בווינצ'נצה ישנם בין 800 ל-900 ז'נדרמים אשר אמורים להיות ערוכים לפריסה תוך 30 יום. פרט לכך מחזיק הכוח עוד 2,300 ז'נדרמים בעתודה. הכוח אינו שייך כפוף באופן רשמי למוסדות האיחוד האירופי אלא למדינות המשתתפות בו.
יעקב פרץ (רב)

| --- | --- |

 לידה:  4 בספטמבר 1934 כ"ד באלול ה'תרצ"ו מרקש, הרפובליקה הצרפתית השלישית 
 פטירה:  20 באוגוסט 2024 (בגיל 89) ט"ז באב ה'תשפ"ד 
 מקום קבורה:  הר המנוחות 
 מדינה:  ישראל 
 השכלה:  ישיבת פוניבז' 
 תקופת הפעילות:  ? – 20 באוגוסט 2024 
 
הרב יעקב פרץ (כ"ד באלול ה'תרצ"ו, 11 בספטמבר 1936 – ט"ז באב ה'תשפ"ד, 20 באוגוסט 2024) היה פוסק הלכה, רבה של שכונת נוה יעקב, וראש ישיבת 'מדרש ספרדי' וראש הכולל 'היכל פנחס' בירושלים. מחבר ספרי הלכה ומוסר.
ביוגרפיה

נולד במרקש שבמרוקו לאביו הרב יוסף פרץ ולאימו תמר לבית חרוש. כינוי המשפחה המקורי הוא 'פרץ בן ברהום'. למד תקופה קצרה אצל רבי שלמה דהן (המכונה: ל'חכם דהן). סביב שנת ה'תש"י, עלה לארץ ישראל, ולמד בישיבת פוניבז' במשך 12 שנים. לאחר מכן המשיך ללמוד תקופה מסוימת בכולל חזון איש. נשא את שמחה לבית משפחת כהן. בשנת תשט"ז, נסמך להוראה על ידי הרב אליהו ראם. נשלח לארגנטינה לכהן כרב קהילה שם, והקים שם ישיבה.
בהמשך, שימש כר"מ בישיבת בית שמואל בירושלים. כיהן כרב שכונת נוה יעקב בירושלים. בהמשך כיהן כראש ישיבת 'מדרש ספרדי' בעיר העתיקה, שנועד להכשיר רבנים לרבני קהילות בחו"ל. נחשב לעצמאי בדרכו ההלכתית, והדגיש בדרכו את ערך האמת. נפטר בירושלים בט"ז אב ה'תשפ"ד ונקבר בבית הקברות הר המנוחות.
פסיקותיו ועמדותיו

אין חובה לאכול בשר חלק.
יש לחגוג את יום העצמאות, ולומר הלל (בלי ברכה), וכן נהג בעצמו.
אם אכל מאכל פרווה שהתבשל יחד עם בשר, אפשר לאכול חלב מייד, ולא צריך להמתין.
לא צריך לקנות ירקות עלים מחברת 'גוש קטיף', ומספיק לבדוק את העלים בבדיקה פשוטה.
כשגויה חיה עם כהן, ולא ניתן להפרידם, יש לגייר את האישה הגויה, כדי להציל את זרעו של היהודי.
תמך באגודת קדושת ציון ופעולותיה.
קרא ללמוד בישיבות בשיטת העיון הספרדית, וכן לשלב בלימודי הישיבה לימודי תנ"ך ודקדוק.
תמך בשילוב לימודי חול במוסדות הלימוד.
תמך בשילוב בחורי ישיבה בצה"ל.
חיבוריו

סדרת הספרים אמת ליעקב – הכוללת: אורחות הרב ובני קהלתו, דרכי קנין תורה, חידושים וביאורים על התנ"ך, יסודות בעבודת ה', הלכות יום הכיפורים, הלכות מקוואות, הלכות גיור, הלכות חופה וקידושין, ועוד.
הערות שוליים

↑  כתב הסמיכה נדפס ב'אמת ליעקב' מהד' תשס"ו
1 2 3 4 5  ראיון עם הרב יעקב פרץ, בערוץ היוטיוב 'פורטל לחזנות ופיוט'.
↑  ראו 'תהלתו בפי' עמ' רנז
↑  ע"פ הסכמת הרב חיים פנחס שיינברג ל'אמת ליעקב' מהד' תשס"ו
↑  Keter Hakehillot (2016-07-14), חומרות וכבוד חכמים - ההרהג רבי יעקב פרץ שליטא - ה תמוז ה׳תשע״ו, נבדק ב-2024-08-23
↑   כמוהר"ר יעקב פרץ שליט"א – תקציר יום העצמאות תשע"ט, סרטון בערוץ "הרב רפאל דלויה", באתר יוטיוב (אורך: 06:32)
↑   ראיון עם הרב יעקב פרץ, סרטון בערוץ "הרב רפאל דלויה", באתר יוטיוב (אורך: 29:12). וכך כתב בספרו 'אמת ליעקב - אורחות הרב וקהילתו' פרק ז סימן ב סעיף יט.
↑  שיעור של הרב יעקב פרץ, בדיקת יתר של תולעים בחסה, באתר יוטיוב
↑   האם לגייר אשה שחיה עם כהן? הרה"ג יעקב פרץ שליט"א, סרטון בערוץ "הרב רפאל דלויה", באתר יוטיוב (אורך: 01:59)
↑  ראה חתימותיו על המכתבים שהתפרסמו בגליונותיה.
| --- | --- |
בקרת זהויות :  NLI: 987007309212805171  ISNI: 0000 0000 6698 0524  LCCN: nr95006955  VIAF: 82543646   WorldCat (עם VIAF): 82543646
סעיף 28 לחוק הממשל המקומי 1988

סעיף 28 לחוק הממשל המקומי 1988 (באנגלית: Section 28 of the Local Government Act 1988 ידוע בקצרה כ-Section 28) היה סעיף תיקון לחוק הממשל המקומי 1986 (Local Government Act) בבריטניה שנחקק ב-24 במאי 1988 ובוטל ב-21 ביוני 2000 בסקוטלנד וב-21 ביוני 2003 בשאר בריטניה. הסעיף בוטל על ידי סעיף 22 לחוק הממשל המקומי 2003. הסעיף קבע כי הרשויות המקומיות של אזורי אנגליה לא "יקדמו במחשבה תחילה הומוסקסואליות או יפרסמו מידע ובו כוונה לקדם הומוסקסואליות" או "יקדמו קבלה של הומוסקסואליות בבתי ספר ממשלתיים כהעמדת פנים של יחסי משפחה". החוק הביא לפגיעה בקבוצות וארגונים רבים שנאלצו להפסיק את פעילותם או להגביל אותה לצד צנזורה עצמית. כך למשל נסגרו קבוצות תמיכה והתארגנויות חברתיות של סטודנטים באוניברסיטאות ושל תלמידים במכללות, מחשש שפעילותן תהווה הפרה של החוק.
בזמן שנדון בפרלמנט של בריטניה במעמד של הצעת חוק, ניתנו לסעיף שמות שונים עד שלבסוף הוא נקרא "סעיף 28". בגלל שינויים פרוצדוריאלים שונים שנעשו בפרלמנט, שם רשמי נוסף של החוק הוא 2A.‏
היסטוריה

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
תמיכה

בסעיף 28 תמכו קבוצות דתיות כמו המכון הנוצרי (Christian Institute), המועצה המוסלמית של בריטניה (Muslim Council of Britain) התאחדות האפריקאים האוונגליסטים, וקבוצות בכנסייה האנגליקנית ובכנסייה הקתולית. בגלל המחלוקות הפנימיות בנושא בקרב המפלגה השמרנית הבריטית, התירה זו הצבעה חופשית לחבריה. עיתונים שתמכו בצורה ניכרת בסעיף היו הדיילי טלגרף, הסאן והדיילי מייל.
הטיעון המרכזי של התומכים בסעיף 28 היה שיש להגן על ילדים מפני "טורפים הומוסקסואלים" ומפני תומכים בהומוסקסואליות המבקשים "לשדל" להומוסקסואליות ילדים פגיעים. טיעונים מרכזיים נוספים:
גישה המקדמת דיון בהומוסקסאליות בבתי ספר פוגעת במוסד הנישואין.
סעיף 28 לא אוסר על דיון בהומוסקסואליות, רק ב"קידום" שלה.
סעיף 28 לא אוסר על מתן ייעוץ לבני נוער שהיו קורבות לביריונות על רקע נטייתם המינית.
בדיונים על ביטול סעיף 28, הציגו התומכים בו סקרי דעת קהל המראים על תמיכה בהשארתו.
התנגדות

אמנים רבים, פוליטיקאים, פעילים למען זכויות להט"ב וארגוני להט"ב בריטים (כמו סטונוול, !OutRage והעיתונים Pink Paper וגיי טיימס) התנגדו לסעיף 28 והובילו קמפיין נרחב נגד הוצאתו לפועל, ובהמשך לביטולו. עיתונים שיצאו נגד הסעיף היו הדיילי מירור, הגארדיאן והאינדפנדנט. בין אלו שהתבטאו בציבור נגד הסעיף היו אנשי העסקים איון מאסו ומייקל גרייד, השחקנים איאן מקלן, מייקל קשמן, סיימון קאלו, אנט קרוסבי, הלן מירן, ג'יין הורוקס ואחרים. בין המתנגדים הבולטים היה גם אמן הקומיקס אלן מור, שיזם יחד עם ניל גיימן, ארט ספיגלמן, רוברט קראמב ופרנק מילר הוצאה של אנתולוגיית קומיקס בשם AARGH (קיצור של "אמנים נגד הומופוביה ממשלתית תוקפנית) באמצעותה גויסו כ-17,000 דולר למען המאבק בהחלתו של סעיף 28. הזמר בוי ג'ורג' כתב שיר מחאה נגד הסעיף, תחת השם "No Clause 28", ושירים דומים נכתבו והופקו על ידי מספר להקות.
המפלגות שהתנגדו לסעיף היו מפלגת הלייבור הבריטית, המפלגה הליברל-דמוקרטית והמפלגה הירוקה. את ההתנגדות בבית הלורדים הוביל איש התקשורת והפוליטיקאי המוסלמי ואהיד עלי (Waheed Alli). מעשה ההתנגדות הזכור ביותר מהדיונים בחוק היה זה של חבר הפרלמנט השמרן שון וודוורד (Shaun Woodward) שלו אחות טרנסג'נדרית. וודוורד עזב בעקבות הדיונים את המפלגה השמרנית והצטרף למפלגת הלייבור ולהתנגדותה לסעיף 28.
הטענה העיקרית נגד סעיף 28 הייתה שהוא מהווה אפליה כנגד להט"ב כקבוצה חברתית, ומכיוון שהוא מקדם חוסר סובלנות מדובר בחוק בלתי-מוצדק. טיעונים מרכזיים נוספים:
על ידי מניעת פעילותם של ארגונים וקבוצות תמיכה ללהט"ב וצמצום יכולותיהם של מורים להגן על תלמידים שהיו קורבנות לבריונות והומופוביה, החוק למעשה מסכן ילדים שנמצאים במצב פגיע.
הטענה לפיה הומוסקסואלים הם באופן אינהרנטי מסוכנים לילדים רומזת על קשר בין הומוסקסואליות ופדופיליה, קשר המהווה מסגור של הומוסקסואליות כסטייה.
החוק מכשיר התנגדות לזכויות להט"ב, אך מונע לגיטימציה והבעה של הדעה ההפוכה.
החוק יוצר בדעת הקהל רושם לפיו הממשלה תומכת או לכל הפחות אינה מתנגדת להומופוביה.
הנחת היסוד לפיה הומוסקסואליות היא נטייה שניתן "לקדמה" קובעת כי נטייה מינית על המשמעויות השונות שלה ניתנת לבחירה. הנחה זו מנוגדת לדעה הרווחת בקהילה המדעית לפיה הומוסקסואליות נקבעת על ידי תהליכים ביולוגים.
ראו גם

זכויות להט"ב באירופה
יוזמת בריגס
חינוך מיני
צו נשיאותי 13087
הערות שוליים

↑  Local Government Act 2003 (c. 26) - Statute Law Database
↑  Local Government Act 1988 (c. 9), section 28. Accessed 1 July 2006 on opsi.gov.uk.
↑  "Knitting Circle 1989 Section 28 gleanings". אורכב מ-המקור ב-2007-08-18. נבדק ב-2010-10-24. on the site of South Bank University. Accessed 1 July 2006.
↑  Section 28, Gay and Lesbian Humanist. Created 2000-05-07, Last updated Sunday, 2006-02-12. Accessed 1 July 2006.
↑  Apologetics | Section 28
master pdf sheet.xls
Ipsos MORI - Public Attitudes To Section 28
Braunholtz, Simon (2000-01-21). "Public Attitudes (In Scotland) To Section 28". Ipsos MORI. Sunday Herald. אורכב מ-המקור ב-2007-11-23. נבדק ב-2010-10-24.
Mortimore, Roger (2000-02-11). "Section 28". Ipsos MORI. Ipsos MORI. אורכב מ-המקור ב-2007-11-23. נבדק ב-2010-10-24.
The Local Government Bill [HL]: the 'Section 28' debate [Bill 87 of 1999-2000]
↑  Blather: The Alan Moore Interview: Brought to Light - deep politics / AARGH
פאבל פרילוצ'ני

| --- | --- |

פרילוצ'ני, 2011
 לידה:  5 בנובמבר 1987 (בן 36) שימקנט, מחוז שימקנט, קזחסטן הסובייטית, ברית המועצות 
 מדינה:  רוסיה 
 תקופת הפעילות:  מ-2007
 מקום לימודים:  האקדמיה הרוסית לאמנויות התיאטרון 
 בן או בת זוג:  אגטה מוצניטצה (2011–2020) 
 מספר צאצאים:  2 
 פרופיל ב-IMDb
 
פאבל ואלרייביץ' פרילוצ'ני (ברוסית: Павел Валерьевич Прилучный; נולד ב-5 בנובמבר 1987) הוא שחקן קולנוע ותיאטרון רוסי.
ביוגרפיה

פאבל נולד בשימקנט שבקזחסטן. אמו הייתה צלמת ואביו מאמן אגרוף. את ילדותו העביר בכוריאוגרפיה ואגרוף. למד בבית הספר לתיאטרון בנובוסיבירסק, רוסיה.
בגיל 17 עבר למוסקבה והתקבל לאקדמיה הרוסית לאומנות התיאטרון, אך בשל טעות בניירת הוא לא היה ברשימת המועמדים לאקדמיה ובמקום להמתין לכך שהטעות תתוקן הוא החליט לנסות את מזלו בבית הספר המוסקבאי לאומנות התיאטרון ולמד שם במשך שנתיים. מאוחר יותר סיים את לימודיו במכון GITIS.
מיד לאחר שהשלים את לימודיו הוא התקבל לעבודה בתיאטרון הדרמה המוסקבאי במלאיה ברונאיה ועבד גם בתיאטרון הדרמה על שם פושקין ובבית בולגאקוב.
קריירה

סרטו הראשון היה מכורים למשחק משנת 2009 כשגילם את "דוק" והוא ככב גם בסרט ההמשך מכורים למשחק 2.
ב-2012 גילם את הדמות הראשית בסרט ההמשך לעולם אפל, עולם אפל: המאזן.
ב-2014 כיכב בסדרת הטלוויזיה מז'ור כאיגור סוקולובסקי, ילד מפונק שנאלץ לעבוד במשטרה. סדרה זו העניקה לו תהילה ברוסיה. בהמשך, הוא לוהק לסרט הדרמה ההיסטורי "ברית ההצלה" בתפקיד אחד מהמורדים על רקע אירועי מרד הדקבריסטים וגילם את אותה דמות גם בסדרת הטלוויזיה ברית ההצלה: זמן הזעם. בשנת 2020 גילם את מיכאיל דביאטאייב בסרטו של טימור בקממבטוב, "דביאטאייב".
חייו האישיים

ב-2009 ניהל רומן קצר עם ניקי ריד. ב-2011 נישא לשחקנית אגאטה מוצנייצה. לשניים בן ובת. בפברואר 2020 החליטו השניים להתגרש.
פילמוגרפיה נבחרת > קולנוע

מכורים למשחק (2007)
גבולות (2016)
אהבה עם מוגבלות (2017)
גבול (2018)
ברית ההצלה (2019)
שביט האלי (2020)
מז'ור: הסרט (2020)
צל הכוכבים (2020)
הבריחה מהגיהנום (2021)
פילמוגרפיה נבחרת > טלוויזיה

מז'ור
העיר החשאית
חייו והרפתקאותיו של מישקה יאפונצ'יק
הפשע
בכלוב
קווסט
רפאים
ברית ההצלה: זמן הזעם
הערות שוליים

↑  Pavel Priluchnyy shared the details of novel with Nikki Reed (באנגלית)
↑  Завершились съемки лирической комедии «Комета Галлея», kinopoisk.ru
↑  Тень звезды
↑  Призрак (мини–сериал)
| --- | --- |
בקרת זהויות :  SUDOC: 24115815X  VIAF: 3449157583880233970009   WorldCat (עם VIAF): 3449157583880233970009
ישראל גרוסמן

| --- | --- |
אין תמונה חופשית
 לידה:  1923 ה' בחשון ה'תרפ"ג 
 פטירה:  2007 (בגיל 84 בערך) כ"ג באדר ה'תשס"ז 
 מקום קבורה:  בית הקברות היהודי בהר הזיתים 
 מדינה:  ישראל 
 תקופת הפעילות:  ?–2007 
 
הרב ישראל גרוסמן (ה' בחשון ה'תרפ"ג, אוקטובר 1922 - כ"ג באדר ה'תשס"ז, 13 במרץ 2007) היה ראש ישיבה בישיבות תומכי תמימים כפר חב"ד, קרלין, וישיבת פינסק-קרלין. קודם לכן היה פעיל במערכות של הציבור החרדי לאחר קום המדינה.
ביוגרפיה

נולד בירושלים למשה שניאור זלמן גרוסמן, בילדותו שהה אביו ממושכות בחו"ל והוא למד בישיבות "תפארת ישראל" בחיפה ו"תפארת ציון" בבני ברק. כשחזר אביו ארצה, חזר לירושלים ולמד בתלמוד תורה חיי עולם ובישיבת "בית יוסף צבי" של הרב יוסף צבי דושינסקי, ובישיבת קמניץ אצל הרב משה ברנשטיין, היה מראשוני התלמידים ויד ימינו של ראש הישיבה. נישא בכ' באלול תש"ד לגוטא פעריל בת יוסף גוטפרב.
היה פעיל ציבור מנעוריו, לאחר קום המדינה היה פעיל במסגרת המאבק החרדי נגד שירות לאומי וגיוס בנות לצה"ל. היה מתגנב למחנות העולים כדי לרשום ילדים לחינוך העצמאי. פרסם כרוז בחתימת הרבנים צבי פסח פרנק, זליג ראובן בנגיס ואיסר זלמן מלצר והרב מטשיבין הכוללת קריאה לבנות שההתגייסות לשירות לאומי הוא באיסור "יהרג ואל יעבור" וכרוז נוסף תחת הכותרת "אינקוויזיציה". בעקבות זאת הוא נעצר והואשם בקשירת קשר להכשלת החוק והמרדה. לאחר שנאסר נסעו הרבנים לבית הסוהר על מנת לדאוג לשחרורו ואף טענו שיש לאסור אותם במקומו שהרי הם כתבו את המכתב, הוא נידון למאסר של שלושה חודשים דבר שהביא לביקורת ציבורית מצד יהודים חרדים בעולם. בערעור הומר עונש המאסר בקנס כספי.
בשנת תש"ט בגיל 27 מונה על ידי רבי יוחנן פרלוב מקרלין לעמוד בראש ישיבת קרלין בירושלים. בתמוז תשי"ח מונה לראש ישיבת תומכי תמימים בלוד (שאחר כך עברה לכפר חב"ד), במקומו של הרב ברוך שמעון שניאורסון, והמשיך לשמש בתפקיד גם לאחר שעברה הישיבה לכפר חב"ד שם היה ראש ישיבה במשך עשרים שנה. משהוקמה בסוף שנות ה-80 חסידות פינסק-קרלין כחצר נפרדת, הוצב הרב גרוסמן בראשות הישיבה של החסידות. הוא היה חבר בגרעין ההקמה של ישיבת חב"ד במגדל העמק ושימש ראש הישיבה במשך כחצי שנה. את ייסוד הישיבה יזם בנו, הרב יצחק דוד, שהקים בעיר את מוסדות מגדל אור.
בכמה מקרים שימש כשליח של הרב יצחק זאב סולובייצ'יק מבריסק ושל הרב זליג ראובן בנגיס גאב"ד העדה החרדית בירושלים. באוקטובר 1952, יומיים לפני פגישת החזון איש עם דוד בן-גוריון, שלחו אותו שני הרבנים אל החזון איש עם מכתב ובו בקשה שלא יתפשר על גיוס בנות.
כיהן כדיין בבית הדין של אגודת ישראל בירושלים ושימש כבורר. היה חבר בנשיאות מפעל הש"ס.
אגודת ישראל רצתה למנותו לכהן כרבה של שכונת קריית משה, אך הדבר עורר את מחאת התושבים שהשתייכו ברובם לתנועת המזרחי.
לאחר פטירת רבו רבי יוחנן מקרלין, הצטרף לקבוצת החסידים שקיבלו את מרותו של האדמו"ר מלעלוב, רבי משה מרדכי בידרמן. לאחר שנפטר קיימו החסידים בחירות לבחירת מנהיג חדש. הרב גרוסמן היה אחד המועמדים, אולם בבחירות נבחר רבי אהרן הכהן רוזנפלד.
לא רצה שבנו הרב יצחק דוד יהיה רב ראשי שסבר שעבודתו של בנו עם ילדים זה התפקיד לו הוא נולד.
נפטר באדר תשס"ז ונקבר בהר הזיתים.
משפחתו

הרב גרוסמן היה נשוי לפערל, בת הרב יוסף גוטפרב מירושלים (נפטרה בתשע"ב, 2012), ולזוג עשרה ילדים:
הרב יצחק דוד גרוסמן - רבה של מגדל העמק וראש מוסדות 'מגדל אור'.
הרב יעקב גרוסמן.
הרב בן ציון גרוסמן, משפיע בקהילת חב"ד במגדל העמק.
הרב אליעזר יחזקאל - ראש ישיבת 'מגדל אור' ומו"צ בקהילת סערט ויז'ניץ.
הרב משה שניאור זלמן גרוסמן.
הרב יוסף גרוסמן.
רחל, אשת הרב נפתלי נוסבוים - ראש ישיבת 'חיי משה', דיין בירושלים.
אשת הרב שמואל צבי פריד - חבר בית הדין הרבני באשדוד.
אשת הרב בן ציון ליבוביץ', מנהל חינוכי של מוסדות ויז'ניץ בירושלים.
אשת הרב ברוך לוריא דיין בירושלים וראש כולל טעפליק בעיר.
ספריו

שו"ת
שו"ת הליכות ישראל - דיני שדכנים ומתווכים, ירושלים: תשל"ז
שו"ת משכנות ישראל - דיני נזקי שכנים, ירושלים: תשד"מ
שו"ת נצח ישראל - חושן משפט, ירושלים: תשמ"ו
שו"ת אורח ישראל - על שולחן ערוך אורח חיים, ירושלים: תשמ"ט
שו"ת כנסת ישראל - שאלות כלליות, ירושלים: תשס"ג
שו"ת מחנה ישראל - שאלות כלליות, ירושלים: תשס"ו
שיעורים
שיעורי בבא קמא, כפר חב"ד: תשכ"ב
שיעורי כתובות, ירושלים: תש"ל
שיעורי גיטין, ירושלים: תשל"ט
שעורי קדושין, ירושלים: תשמ"א
שיעורי בבא מציעא, ירושלים: תשנ"ב
שיעורי בבא בתרא, ירושלים: תשנ"ה
שיעורי נדרים, ירושלים: תשס"ט
כללי
שערי תירוצין - על קבא דקושייתא, ירושלים: תשס"ב
לב ישראל - חידושים על התורה / שמועות ושיחות, ירושלים: תשס"ח
לקריאה נוספת

שמואל הניג (נכדו), גדול בישראל, פרקי חייו של הרב ישראל גרוסמן, תש"ע 2009, שני כרכים
הערות שוליים

↑  מנהל ישיבת קרלין נתבע לדין, דבר, 19 בדצמבר 1952
↑  חיים שלמה רוזנטל, שר התורה, (על הרב מטשיבין): עמוד 573-574
↑  הרב גרוסמן נידון לשלושה חודשי מאסר, מעריב, 19 בפברואר 1953
↑  על משפטו של גרוסמן, דבר, 2 בינואר 1953
↑  עיתון המודיע י"א כסלו תשי"ד (מובא בספר גדול בישראל חלק ב' עמ' 65)
↑  שמואל הניג, גדול בישראל, תולדות רבי ישראל גרוסמן, תש"ע, פרק 26
↑  ⁨"מארגנים" בחירת רב בשכונת קרית משה בירושלים ⁩ | ⁨הצפה⁩ | 4 ינואר 1967 | אוסף העיתונות | הספרייה הלאומית, באתר www.nli.org.il
↑  כרטיס הקבר של ישראל גרוסמן, באתר הר הזיתים
↑  שו"ת הליכות ישראל, ירושלים: תשל"ז, באתר היברובוקס
↑  שו"ת משכנות ישראל, ירושלים: תשד"מ, באתר היברובוקס
↑  שו"ת נצח ישראל, ירושלים: תשמ"ו, באתר היברובוקס
↑  אורח ישראל, ירושלים: תשמ"ט, באתר היברובוקס
↑  שו"ת כנסת ישראל, ירושלים: תשס"ג, באתר היברובוקס
↑  שו"ת מחנה ישראל, ירושלים: תשס"ו, באתר היברובוקס
↑  שיעורי בבא קמא, כפר חב"ד: תשכ"ב, באתר היברובוקס
↑  שיעורי כתובות, ירושלים: תש"ל, באתר היברובוקס
↑  שיעורי גיטין, ירושלים: תשל"ט, באתר היברובוקס
↑  שעורי קדושין, ירושלים: תשמ"א, באתר היברובוקס
↑  שיעורי בבא מציעא, ירושלים: תשנ"ב, באתר היברובוקס
↑  שיעורי בבא בתרא, ירושלים: תשנ"ה, באתר היברובוקס
↑  שיעורי נדרים, ירושלים: תשס"ט, באתר היברובוקס
↑  שערי תירוצין, ירושלים: תשס"ב, באתר היברובוקס
↑  לב ישראל, ירושלים: תשס"ח, באתר היברובוקס
| --- | --- |
בקרת זהויות :  NLI: 987007299974905171  GND: 1089820674  ISNI: 0000 0000 8484 3902  LCCN: n80079848  VIAF: 121338736   WorldCat (עם VIAF): 121338736
עזרא סלע

| --- | --- |
 לידה:  עכו
 השתייכות:   צבא הגנה לישראל
 דרגה:  
 תפקידים בשירות
 מפקד גדוד 12  מפקד חטיבה 408  נספח צה"ל בסינגפור
 פעולות ומבצעים
   מלחמת ששת הימים    מלחמת ההתשה    מלחמת יום הכיפורים
 עיטורים
  עיטור המופת
 
עזרא סלע  הוא קצין צה"ל במילואים בדרגת אלוף-משנה. פיקד על גדוד 12 ועל חטיבה. בתפקידו האחרון שימש כנספח צה"ל בסינגפור. עוטר בעיטור המופת על גבורתו במלחמת ששת הימים.
ביוגרפיה

סלע נולד וגדל בעכו. בשנת 1965 התגייס לצה"ל, שובץ בחטיבת גולני ועבר מסלול הכשרה כלוחם, קורס מ"כים חי"ר וקורס קציני חי"ר. בסיום הקורס שב לחטיבה ושובץ בגדוד 12 כמפקד מחלקה. במלחמת ששת הימים לחם בקרב תל פאחר ועוטר בעיטור המופת. בהמשך שירת במגוון תפקידים, ובהם, פיקוד על פלוגה ועל גדוד 12. לאחר מכן פיקד על חטיבה 408. בתפקידו האחרון שימש כנספח צה"ל בסינגפור.
הערות שוליים

↑  שירה מאירי, "ידעתי שהמג"ד למעלה עם עוד חיילים. במה יכולתי לבחור, לא לעלות? לא להציל?", במחנה, 20 בנובמבר 2014, כפי שהועלה ב"אתר הגבורה".
| מפקדי חטיבת עציוני |
| --- | --- | --- |
|  חטיבת עציוני   (1947 - 1949) | ישראל עמיר • דוד שאלתיאל • משה דיין • יצחק פונדק |  |
|  חטיבה 408   (1978 - 2010) | חיים אורן • עזרא סלע • חזי צפריר • ברוך שפיגל • מוני חורב • נמרוד רן • דני שחר • רון שכנר • ארז וינר • רפי מילוא • גיא הלוי |  |
|  חטיבת עציוני   (2010 - הווה) | גיא הלוי • אילן דיקשטיין • קובי ולר • אורן שמחה • יאיר צוקרמן • איתן גלעד • שראל סבג |  |
פאול סורוג'יו

| --- | --- |
אין תמונה חופשית
 לידה:  23 באוגוסט 1976 (בן 48) טורדה, מחוז קלוז', הרפובליקה הסוציאליסטית של רומניה 
 מוקד פעילות:  רומניה 
 תקופת הפעילות:  מ-1993 
 סוגה:  מוזיקה קלה 
 שפה מועדפת:  רומנית 
 
פאול סורוג'יו (ברומנית: Paul Ciprian Surugiu) הידוע בשם הבמה Fuego (פואגו), שנולד ב-23 באוגוסט 1976, הוא זמר, שחקן, מלחין, מפיק טלוויזיה ונדבן רומני. פואגו הוציא 38 אלבומים, קיבל על מכירות הדיסקים שמונה דיסקים של זהב ושני דיסקים של פלטינה, שיתף פעולה עם מלחינים וכותבי שירים שונים וחיבר יותר מ-150 שירים.
סורוג'יו נולד בטורדה, רומניה, ומילדותו נמשך למוזיקה. הוא למד בבית הספר העממי לאומנות בקלוז'-נאפוקה ובמהלך לימודי בית הספר התיכון למד נגינה על גיטרה. הוא למד בפקולטה למשחק בבוקרשט.
הופעתו הרשמית הראשונה על הבמה נערכה ב-1993, בפסטיבל הלאומי של מוזיקה קלה בממאיה. באותה שנה השתתף בפסטיבל אאורליאן אנדאסקו בבוקרשט וזכה במקום השני. ב-1994 השתתף בתחרות הטלוויזיונית "שלושה מתוך עשרה עבור שואן" וזכה במקום הראשון עם השיר "אתה החלום הטוב שלי". במהלך לימודיו השיק, באזורי טורדה וקלוז'-נאפוקה, שני אלבומי מוזיקת רוק ואלבום של שירי חג המולד.
חיים פרטיים

סורוג'יו אינו נשוי ושומר על צנעת הפרט שלו. בעבר היה בזוגיות עם אנה מריה צ'יאושו, אך הם נפרדו לאחר שצ'יאושו עברה כמה הריונות כושלים. סורוג'יו אוהב לבלות עם בני משפחה וידידיה. הוא מבשל ונהנה מאוכל גורמה.
הערות שוליים

↑  Cine este Fuego? Biografie: vârstă, carieră, familie. Vezi povestea impresionantă a cunoscutului artist (ברומנית)
↑  FUEGO - 30 de ani de carieră (ברומנית)
| --- | --- |
בקרת זהויות :  MusicBrainz: 109bab67-2343-4807-bd40-f4fa99e16394  VIAF: 74157523350627032108   WorldCat (עם VIAF): 74157523350627032108
כרמלו לי

| --- | --- |
אין תמונה חופשית
 לידה:  7 ביוני 1977 (בן 47) אטלנטה, ארצות הברית 
 עמדה:  פאוור פורוורד 
 גובה:  2.01 מטרים
 
כרמלו אנטרון לי (ספרדית: Carmelo Antrone Lee; נולד ב-7 ביוני 1977 באטלנטה, ג'ורג'יה) הוא כדורסלן פוארטו ריקני המשחק עבור אטניינסס דה מנאטי (אנ') מליגת העל הפורטו-ריקנית ובנבחרת פוארטו ריקו. משחק בעמדת הסמול פורוורד ומתנשא לגובה של 201 סנטימטרים.
לי, אשר נולד בארצות הברית לאב ממוצא פוארטו-ריקני ואם אפרו-אמריקאית וגדל באטלנטה, ג'ורג'יה החל לשחק כדורסל במדיהן של קבוצות כדורסל מקומיות. ולאחר סיום לימודיו התיכוניים החל לשחק במדיה של אוניברסיטת פלורידה במשך עונה אחת ולאחר מכן במדיה של אוניברסיטת לונג ביץ' במשך שלוש שנים. לאחר מכן, לי, החליט שלא להירשם לדראפט ה-NBA וחתם במדיה של אוסטין סייקלונס. אך, לי, עזב את המועדון בתחילת ינואר ועבר אל דוראנגו, מליגת העל המקסיקנית ושיחק עבורה במשך שלוש שנים, עימה זכה בגביע המקסיקני. לאחר מכן, סיכם אצל קומטאס מחיקו, עימה שיחק במשך ארבעה חודשים בלבד כששוחרר מן הקבוצה, שנקלעה לקשיים כלכליים.
בפברואר 2005 נרשם לדראפט הליגה הפוארטו-ריקנית ונבחר במקום השני על ידי אלזבלה. בעונתו היחידה עימה שותף בהעפלה לגמר הגביע המקומי, במעמד זה נחלה קבוצתו הפסד לגוואיינבו. עם זאת, לי, לא נשאר בקבוצה וחזר אל הליגה המקסיקנית, כשסיכם בלובוס.
לאחר מכן, בעונת 06/07 לי, שיחק עבור רגאטאס קוריינטאס מליגת העל הארגנטינאית. אך, שוחרר מן הקבוצה לאחר בעיות אישיות עם מאמן הקבוצה, לואיס חרס. לי, חיפש קבוצה שתחפוץ בו בדרום אמריקה, אך נחל כישלון בכך. בעקבות זאת, פתח בקריירה אירופית, לאחר שסיכם במדיירה הפורטוגזית. אך, נחתך ממנה לאחר שנפצע במשחקה הרשמי הראשון של הקבוצה. לאחר חמישה חודשי טיפול, עבר אל גוואיינבו. עימה שיחק במשך עונה אחת.
ב-26 ביולי 2008, חתם לי בעירוני רמת גן מליגת העל. לאחר עונה עבר לוואקרוס דה ביאמון מליגת העל הפורטו-ריקנית, ולאחר שלוש שנות משחק בקבוצה עבר לפיראטאס דה קוובראדלאס. לאחר עונת משחק בקבוצה עבר לאטניינסס דה מנאטי.
בשנת 2007 הוא השתתף אליפות האמריקות בכדורסל הוא היה חלק מנבחרת פוארטו ריקו בכדורסל וזכה איתה בדמליית ארד. בשנת 2009 הוא השתתף אליפות האמריקות בכדורסל הוא היה חלק מנבחרת פוארטו ריקו בכדורסל וזכה איתה בדמליית כסף.
הערות שוליים

↑  מיכל גרונדלנד, ‏עירוני ר"ג החתימה את כרמלו לי, באתר ONE‏, 26 ביולי 2008